ԱՄՓՈՓԱԹԵՐԹ
Հայաստանի Հանրապետության կառավարության 2002 թվականի օգոստոսի 15-ի N 1301-Ն որոշումն ուժը կորցրած ճանաչելու մասին ՀՀ կառավարության որոշման նախագծի

	1. ՀՀ վարչապետի աշխատակազմի տեսչական մարմինների աշխատանքների համակարգման գրասենյակ
	05.03.2026թ.

	
	N /48.56/6956-2026 

	Ի պատասխան Ձեր՝ 2026 թվականի փետրվարի 27-ի N ԱԱ/06/6638-2026  գրության՝ հայտնում եմ, որ Հայաստանի Հանրապետության կառավարության 2002 թվականի օգոստոսի 15-ի N 1301-Ն որոշումն ուժը կորցրած ճանաչելու մասին ՀՀ կառավարության որոշման, «Հայաստանի Հանրապետության վարչապետի 2018 թվականի հունիսի 11-ի N 728-Լ որոշման մեջ փոփոխություններ և լրացումներ կատարելու մասին» և «Հայաստանի Հանրապետության վարչապետի 2018 թվականի հունիսի 11-ի N 706-Ա որոշման մեջ փոփոխություն կատարելու մասին» ՀՀ վարչապետի որոշումների նախագծերի վերաբերյալ առաջարկություններ չկան: 
	Ընդունվել է ի գիտություն




	2. ՀՀ վարչապետի աշխատակազմի քաղաքացիական ծառայության գրասենյակ
	05.03.2026թ.

	
	N 42/43.6/7044-2026

	          «Հայաստանի Հանրապետության վարչապետի 2018 թվականի հունիսի 11-ի N 728-Լ որոշման մեջ փոփոխություններ կատարելու մասին» Վարչապետի որոշման նախագծի (այսուհետ՝ Նախագիծ) վերաբերյալ Վարչապետի աշխատակազմի քաղաքացիական ծառայության գրասենյակը հայտնում  է հետևյալը՝
      1․ Նախագծի 1-ին կետի 2-րդ ենթակետով նախատեսվում է Առողջապահության նախարարության (այսուհետ՝ Նախարարություն) մասնագիտական ստորաբաժանում հանդիսացող հանրային առողջության բաժինը վերակազմավորել  հանրային առողջության և առողջապահական ծառայությունների որակի կառավարման  վարչության` որպես հիմնական մասնագիտական կառուցվածքային ստորաբաժանում: Մինչդեռ Նախագծի 3-րդ կետի 4-րդ ենթակետի «ա» պարբերությամբ առաջարկվող կարգավորումը ենթադրում է անվանափոխություն, որն իրականացվում է առանց կառուցվածքային փոփոխության՝ համաձայն ՀՀ փոխվարչապետի 2019 թվականի մարտի 29-ի թիվ 170-Ն որոշմամբ հաստատված հավելվածի 6-րդ կետի՝ համապատասխան մարմնի կամ կառուցվածքային ստորաբաժանման անվանումները, առանց կառուցվածքային փոփոխություն իրականացնելու, կարող են փոփոխվել, որն աշխատանքային հարաբերությունների դադարեցման հիմք չէ։ Ելնելով վերոգրյալից՝ անհրաժեշտ է Նախագծով առաջարկվող կարգավորումը համապատասխանեցնել ՀՀ փոխվարչապետի 2019 թվականի մարտի 29-ի թիվ 170-Ն որոշմամբ սահմանված պահանջներին։ 
    2․  «Հայաստանի Հանրապետության վարչապետի 2018 թվականի հունիսի 11-ի N 706-Ա որոշման մեջ փոփոխություն կատարելու մասին» Վարչապետի որոշման նախագծի 1-ին կետով  նախատեսվում է Նախարարության հաստիքների առավելագույն թիվը կրճատել 40-ով։ Հիմնավորման համաձայն՝ Գործակալությանը վերապահված գործառույթներն իրականացվել են 45 հաստիքների միջոցով, որից, սակայն, Նախարարությունը կրճատում է 40 հաստիքային միավորը՝ հիմնավորելով, որ 5 հաստիքային միավորների միջոցով իրականացվելու են Հայաստանի Հանրապետությունում առողջության համընդհանուր ապահովագրության կազմակերպման ու իրականացման,  բնակչության առանձին խմբերին օրենքով նախատեսված բժշկական օգնության և սպասարկման նվազագույն ծավալի, լրացուցիչ ծառայությունների տրամադրման կազմակերպման քաղաքականության մշական և առողջապահական տեղեկատվական համակարգի, էլեկտրոնային առողջապահության ոլորտի աշխատանքների կազմակերպման և համակարգման գործառույթներ։ Նախագծին կից ներկայացված հիմնավորման համաձայն՝ Նախարարությունն ունի 180 հաստիք, որից 150-ը քաղաքացիական ծառայության պաշտոններն են: 150 քաղաքացիական ծառայության պաշտոններից թափուր են 29-ը, որից 18-ը Պետական առողջապահական գործակալությունում է:
Այս կապակցությամբ հայտնում ենք, որ քաղաքացիական ծառայության տեղեկատվական հարթակ ներբեռնված տեղեկատվության համաձայն՝ Նախարարությունում  2026 թվականի մարտի 04-ի դրությամբ առկա են 46 թափուր հաստիքային միավորներ, որից 17-ը Նախարարության պետական առողջապահության գործակալությունում, իսկ 29-ը՝ Նախարարությունում։
Հաշվի առնելով վերոգրյալը, ինչպես նաև Կառավարության 2021 թվականի օգոստոսի 18-ի «Հայաստանի Հանրապետության կառավարության ծրագրի մասին» N 1363-Ա որոշմամբ սահմանված հավելվածի 6.10-րդ կետով նախատեսված հանրային ֆինանսները նպատակային, խնայողաբար և արդյունավետ օգտագործման նպատակները՝ առաջարկում ենք Նախարարությանը վերապահվող գործառույթների իրականացումն ապահովել և հաստիքների ավելացման հարցն առաջնահերթ դիտարկել առկա թափուր հաստիքների հաշվին։ 
       	Ամփոփելով վերոգրյալը՝ գտնում ենք, որ նախագծերն ու Հիմնավորումն ունեն վերանայման անհրաժեշտություն։
	
Ընդունվել է, կատարվել է նախագծի փաթեթի լրամշակում: 



	3. ՀՀ ֆինանսների նախարարություն 
	16.03.2026թ.

	
	N 01/34-2/5326-2026

	Ձեր 27.02.2026թ. N ԱԱ/06/6638-2026 գրությամբ ներկայացված Հայաստանի Հանրապետության կառավարության 2002 թվականի օգոստոսի 15-ի N 1301-Ն որոշումն ուժը կորցրած ճանաչելու մասին ՀՀ կառավարության որոշման և «Հայաստանի Հանրապետության վարչապետի 2018 թվականի հունիսի 11-ի N 728-Լ որոշման մեջ փոփոխություններ և լրացումներ կատարելու մասին» և «Հայաստանի Հանրապետության վարչապետի 2018 թվականի հունիսի 11-ի N 706-Ա որոշման մեջ փոփոխություն կատարելու մասին» վարչապետի որոշումների նախագծերի փաթեթի լրամշակված տարբերակի (այսուհետ՝ Նախագծերի փաթեթ) վերաբերյալ հայտնում ենք հետևյալը.
Նախագծերի փաթեթով առաջարկվում է առողջության համընդհանուր ապահովագրության համակարգի ներդրմամբ և Առողջության ապահովման պետական հիմնադրամի ստեղծմամբ դադարեցնել ՀՀ առողջապահության նախարարություն պետական առողջապահական գործակալության (այսուհետ՝ ՊԱԳ) գործունեությունը, ուժը կորցրած ճանաչել համապատասխան իրավական ակտերը, ինչպես նաև փոփոխություններ կատարել ՀՀ վարչապետի 11.06.2018թ. N 728-Լ որոշմամբ հաստատված Առողջապահության նախարարություն կանոնադրությունում (այսուհետ՝ Կանոնադրություն)՝ վերանայելով նախարարության գործառույթները, կառուցվածքը և հաստիքային միավորները։
Նկատի ունենալով, որ Նախագծերի փաթեթի վերաբերյալ ՀՀ ֆինանսների նախարարության 19.02.2026թ. N 01/34-2/3075-2026 գրությամբ ներկայացված դիտարկումները հաշվի են առնվել, սակայն պարզաբանվել են մասնակի, կրկին հայտնում ենք հետևյալը.
1. Նոր ստեղծվող էլեկտրոնային առողջապահության բաժնի մասով ՀՀ ֆինանսների նախարարությունն առաջարկել էր ներկայացնել առավել մանրամասն և փաստարկված հիմնավորում՝ հստակեցնելով, թե կոնկրետ որ համակարգերի մասին է խոսքը, ինչու հնարավոր չէ գործառույթներն իրականացնել առկա թափուր հաստիքների հաշվին, ինչպես է այն համադրվելու արդեն գործող «Արմեդ» համակարգի հետ և ինչպես է ձևավորվել 30.1 մլն դրամ աշխատավարձի ֆոնդը։
Չնայած Նախագծերի փաթեթին կից հիմնավորմամբ ներկայացվել են բաժնի ընդհանուր գործառույթները (քաղաքականության մշակում, ինտեգրում, KPI-ներ, տվյալների վերլուծություն, փոխգործելիություն և այլն), սակայն չեն հստակեցվել, թե «Արմեդ» համակարգի առկայության պայմաններում ինչ նոր համակարգեր կամ հարթակներ են նախատեսվում, որոնք հնարավոր չէ ինտեգրել «Արմեդ» համակարգին։ Չեն ներկայացվել համապատասխան հաշվարկներ և վերլուծություններ այն մասին, թե հիմնավորմամբ նշված առկա 29 թափուր հաստիքների (որից 18-ը՝ ՊԱԳ-ում) հաշվին ինչու հնարավոր չէ իրականացնել տվյալ գործառույթները, ինչպես նաև չեն ներկայացվել աշխատավարձի ֆոնդի հաշվարկման սկզբունքները։ Հետևաբար, ՀՀ ֆինանսների նախարարության կողմից կատարված դիտարկումներն ու հարցադրումները մնում են արդիական։
2. Առաջարկվել էր նաև հիմնավորել ՊԱԳ-ում ՀՀ 2026 թվականի բյուջետային հայտով նախատեսված 68 հաստիքային միավորի փոխարեն 46 հաստիքի կրճատման անհրաժեշտությունն ու տրամաբանությունը։
Նախագծերին կից հիմնավորման մեջ նշվում է, որ ՀՀ առողջապահության նախարարությունն առողջապահական համակարգի արդյունավետությունը բարձրացնելու նպատակով վերանայել է քաղաքացիական ծառայության պաշտոնների անվանացանկը։ ՀՀ առողջապահության նախարարությունն ունի 180 հաստիք, որոնցից 150-ը՝ քաղաքացիական ծառայության պաշտոններ են։ Դրանցից 29-ը թափուր են, այդ թվում՝ 18-ը ՊԱԳ-ում։ ՀՀ վարչապետի աշխատակազմի քաղաքացիական ծառայության գրասենյակի համաձայնությամբ ՊԱԳ-ի թվով 17 թափուր հաստիքները վերաբաշխվել են ՀՀ առողջապահության նախարարության ստորաբաժանումներում։
Մինչդեռ չի ներկայացվում, թե նշված հաստիքները որ ստորաբաժանումներում են վերաբաշխվել, չի հիմնավորվում դրանց պահպանման անհրաժեշտությունը և իրականացվելիք գործառույթները, ինչպես նաև չի ներկայացվում տեղեկատվություն դրանց համալրված կամ թափուր լինելու վերաբերյալ։ Ելնելով վերոգրյալից՝ գտնում ենք, որ ՊԱԳ-ի թվով 17 թափուր հաստիքների վերաբաշխումը ՀՀ առողջապահության նախարարության ստորաբաժանումներում լրացուցիչ հիմնավորման կարիք ունի։
3. Առաջարկվել էր նաև Նախագծերի փաթեթում ներառել դրույթ, ըստ որի ՀՀ առողջապահության նախարարությունը ՊԱԳ-ի գործունեության դադարեցման գործընթացի ավարտից հետո կներկայացնի կառավարության որոշման նախագիծ՝ ՊԱԳ-ի համար նախատեսված բյուջետային միջոցների նվազեցման և դրանք պետական բյուջե ուղղելու վերաբերյալ՝ հաշվի առնելով, որ գործունեության դադարեցմամբ պայմանավորված ֆինանսավորման նվազեցումն առաջարկվել էր չկատարել մինչև գործընթացի ավարտը՝ կանխատեսման ոչ ենթակա ծախսերի (կարճաժամկետ ռեզերվում գտնվողների վարձատրություն, վերջնահաշվարկներ և այլն) առկայության պատճառով։
Նշված դրույթը ներառվել է Նախագծերի փաթեթում ընդգրկված «Հայաստանի Հանրապետության վարչապետի 2018 թվականի հունիսի 11-ի N 706-Ա որոշման մեջ փոփոխություն կատարելու մասին» որոշման նախագծում, սակայն, նկատի ունենալով, որ ՊԱԳ-ի լուծարումը կարող է տևել մի քանի ամիս, առաջարկում ենք համապատասխան կետում լրացուցիչ ամրագրել, որ մինչև լուծարման ավարտը տվյալ նպատակով նախատեսված գումարները չեն կարող վերաբաշխվել այլ ուղղություններով, քանի որ դրանք ենթակա են վերադարձման ՀՀ պետական բյուջե։
4. Նախագծերի փաթեթով առաջարկվում է ՊԱԳ-ի գործունեության դադարեցմամբ պայմանավորված փոփոխություն կատարել նաև ՀՀ վարչապետի 11.06.2018թ. N 706-Ա որոշմամբ սահմանված նախարարության հաստիքների առավելագույն թվաքանակում՝ կրճատելով գործակալության համար նախատեսված 45 հաստիքային միավորը և միաժամանակ նախարարությանը տրամադրելով 5 նոր հաստիք՝ առողջության համընդհանուր ապահովագրության և առողջապահական տեղեկատվական համակարգի գործառույթների իրականացման նպատակով։
Միաժամանակ, հիմնավորմամբ նշվում է, որ ՀՀ առողջապահության նախարարությանը տրամադրվող 5 նոր հաստիքների և բաժնի վերակազմակերպման համար աշխատավարձի ու դրան հավասարեցված վճարների տարեկան ծախսերը կկազմեն համապատասխանաբար՝ 25.1 մլն դրամ և 37.2 մլն դրամ (ներկայում գործող բաժնի դեպքում՝ 35.2 մլն դրամ)։
Այս կապակցությամբ կարևորում ենք Քաղաքացիական ծառայության խորհրդի դիրքորոշումը և առաջարկում լրացուցիչ հաստիքների ֆինանսավորումն իրականացնել նախարարության գծով նախատեսված ընդհանուր թվաքանակի և պահպանման ծախսերի շրջանակներում։
Ելնելով վերոգրյալից՝ առաջարկում ենք լրացուցիչ հիմնավորել առկա թափուր հաստիքների վերաբաշխման նպատակահարմարությունը, ներկայացնել նոր հաստիքների մասով հաշվարկված աշխատավարձի ֆոնդի սկզբունքները, ինչպես նաև հստակ ամրագրել ՊԱԳ-ի լուծարման գործընթացում բյուջետային միջոցների կառավարման և վերադարձման կարգավորումները։ Առաջարկում ենք նաև լրացուցիչ հաստիքների ֆինանսավորումն իրականացնել ՀՀ առողջապահության նախարարության գծով նախատեսված ընդհանուր թվաքանակի և պահպանման ծախսերի շրջանակներում:
	





















1.Ընդունվել է մասնակի:
Նոր ստեղծվող թվային առողջապահության քաղաքականության և համակարգերի զարգացման բաժինը արդեն իսկ իր անվանմամբ տարբերվում է Արմեդ համակարգից: Ընդհանուր առմամբ Բաժինը իրականացնելու է թվային առողջապահության քաղաքականության մշակումը, իսկ Արմեդը էլեկտրոնային առողջապահության համակարգ է, որտեղ ինտեգրվում են շահառու կողմերը (բուժառու, բժիշկ, ֆինանսավորող, ԱՆ): Բացի այդ հիմնավորման մեջ արտացոլված են Բաժնի հիմնական գործառույթները: 
Հաշվարկի մասով դիտարկումը ընդունվել է կից ներկայացվում է հաշվարկը: 






2. Ընդունվել է, հիմնավորումը խմբագրվել է:


















3. Չի ընդունվում: 
Հաշվի առնելով, որ ՊԱԳ-ի մասով ՀՀ պետական բյուջեում նախատեսված չեն առանձին ծախսային հոդվածներ, հետևաբար առաջարկվող պահանջը հնարավոր չէ նախատեսել: 













4. Ընդունվում է մասնակի: 
Հաշվի առնելով, որ նախատեսվում է վերաբաշխում իրականացնել և ՀՀ պետական բյուջե վերադարձնել ՊԱԳ-ի մասով նախատեսված գումարները, որը ՀՀ պետական բյուջեում առանձնացված չի արտացոլվում (ՊԱԳ-ի մասով ծախսերը ներառված են ընդհանուր ԱՆ պահպանման ծախսերի մեջ), հետևաբար 5 հաստիքների հատկացման պարագայում, Առողջապահության նախարարությունը պատրաստ է վերոնշյալ հաստիքների համար անհրաժեշտ ծախսերի չափով (միայն աշխատավարձի մասով) պակաս գումար վերադարձնել ՀՀ պետական բյուջե: 

	N /27.0.1/17809-2026

	«Հայաստանի Հանրապետության վարչապետի 2018 թվականի հունիսի 11-ի N 728-Լ որոշման մեջ փոփոխություններ և լրացումներ կատարելու մասին» և «Հայաստանի Հանրապետության վարչապետի 2018 թվականի հունիսի 11-ի N 706-Ա որոշման մեջ փոփոխություն կատարելու մասին» ՀՀ վարչապետի որոշումների նախագծերի հայտնում ենք հետևյալը՝
1․ «Հայաստանի Հանրապետության վարչապետի 2018 թվականի հունիսի 11-ի N 728-Լ որոշման մեջ փոփոխություններ և լրացումներ կատարելու մասին» ՀՀ վարչապետի որոշման նախագծի և հավելվածի բնույթը անհրաժեշտ է վերանայել՝ հիմք ընդունելով «Նորմատիվ իրավական ակտերի մասին» օրենքի 34-րդ հոդվածի 2-րդ մասի պահանջները։
2․ «Հայաստանի Հանրապետության վարչապետի 2018 թվականի հունիսի 11-ի N 706-Ա որոշման մեջ փոփոխություն կատարելու մասին» ՀՀ վարչապետի որոշման ուժը մեջ մտնելու ժամկետն առաջարկում ենք վերանայել՝ համապատասխանեցնելով «Նորմատիվ իրավական ակտերի մասին» օրենքի  23-րդ հոդվածի 6-րդ մասին, ըստ որի անհատական իրավական ակտն ուժի մեջ է մտնում այդ ակտի ընդունման մասին այն անձանց առձեռն կամ օրենքով սահմանված այլ կարգով պատշաճ իրազեկելու օրվան հաջորդող օրվանից, որոնց ուղղված է ակտը, եթե օրենքով այլ կարգ սահմանված չէ:







«Հայաստանի Հանրապետության կառավարության 2002 թվականի օգոստոսի 15-ի N 1301-Ն որոշումն ուժը կորցրած ճանաչելու մասին ՀՀ կառավարության որոշման նախագծի վերաբերյալ դիտողություններ և առաջարկություններ չունենք։
	




1. Ընդունվել է: Կատարվել է համապատասխան փոփոխություն: 



2.«Հայաստանի Հանրապետության վարչապետի 2018 թվականի հունիսի 11-ի N 728-Լ որոշման մեջ փոփոխություններ և լրացումներ կատարելու մասին» ՀՀ վարչապետի որոշման նախագծով նախատեսված է հանձնման-ընդունման հանձնաժողովի կազմի հաստատում, որոնց աշխատանքների կատարման ժամկետները կանխատեսելի չեն: Բացի այդ Առողջապահության նախարարության կողմից շրջանառվում է ՀՀ կառավարության որոշման նախագիծ` Առողջապահության նախարարությանն ամրացված, պետական առողջապահական գործակալության կողմից օգտագործվող գույքը Առողջության համընդհանուր ապահովագրության պետական հիմնադրամին փոխանցելու մասին, որի կատարումն ևս կապված վերոնշյալ հանձնաժողովի աշխատանքների հետ: 

Ընդունվել է ի գիտություն:

	5. Վարչապետի աշխատակազմի իրավաբանական վարչություն 
	06.05.2026թ.

